Örlund blir i Rosenborg
Det ble bekreftet på Rosenborgs nettsider fredag. Den svenske keeperen kom til Trondheim i 2009 som fersk seriemester i Sverige med AIK. Han fulgte opp med å vinne to nye seriegull med RBK de to påfølgende årene. - Det er dette vi har ønsket, og vi er veldig glade for at Daniel nå blir her i to nye år. Han har hatt en bra sesong i år, og etter at han var litt variabel i fjor er han nå tilbake på det nivået vi vet han har inne. Det er også viktig for kontinuiteten. Han har vært her i tre år, og nå blir han i to nye, sier sportslig leder Erik Hoftun. Örlund reddet torsdag et straffespark som var med å sikre RBK et knepent avansement i kvalifiseringen til europaligaen. Trønderne vant 2-1 borte mot Ordabasy i Kasakhstan etter matchvinnerscoring av Borek Dockal langt inn i overtiden.
Rosenborg-målvakt Daniel Örlund har forlenget avtalen med klubben til ut 2014.